पावन माने जाने वाले कार्तिक महीने में श्री बूढ़ी मां सेवा भजन और कीर्तन मंडली दरोगापारा द्वारा प्रतिदिन प्रात:काल कीर्तन करते हुए मंडली निकाली जा रही है। बूढ़ी माई मंदिर परिसर से भक्त विभिन्न मोहल्लों से राम नाम, कृष्ण भजनों और माता रानी के गीत और भजन द्वारा शहर की खुशहाली के लिए भगवान से कामना करते हुए यात्रा निकाल रहे हैं।
शनिवार को शहर के विभिन्न देवालयों मंदिरों की परिक्रमा की। बूढ़ी माई मंदिर से 27वें दिन यात्रा सोनूमुड़ा काली मंदिर तक कीर्तन करते हुए अवधूत भगवान राम सरकार बाबा की तपो भूमि पहुंची। जहां भक्तों ने भजन करते हुए नृत्य प्रस्तुत किया। बूढ़ी माई कीर्तन मंडली के सदस्य श्याम सिंह ठाकुर ने मधुर भक्ति गीत "करबला तीर में पीपर के छइयां जी हां तै हर बिराजे बूढी माइयां " राजा दरोगा रैयत प्रजा तोर शरण मे आइन जे कर बनती बनगे" तोला माथा जोन नवाईंन " जैसे भजनों का गुणगान भगवान के लिए किया। 12 नवंबर को 4 बजे ब्रह्म मुहूर्त में बूढ़ी माई मंदिर से भजन करते हुए केलो नदी में प्रात:कालीन स्नान ध्यान कर दीप प्रज्ज्वलित कर विधि-विधान से पूजा की जाएगी। इसके बाद बूढ़ी माई मंदिर में प्रसाद वितरण का कार्यक्रम रखा गया है।
दरोगापारा में कीर्तन करते मंडली के सदस्य।